У складу са Уредбом о утврђивању Програма подршке унапређењу развоја изразито недовољно развијених општина (јединице локалне самоуправе из четврте групе) за 2023. годину (,,Службени гласник РС,, број 6/2023 од 27.јануара 2023.године)

РЕПУБЛИКА СРБИЈА

Кабинет министра без портфеља задуженог за унапређење развоја недовољно развијених општина на територији Републике Србије

расписује

ЈАВНИ ПОЗИВ

За пријаву пројеката за Програм подршке унапређења развоја изразито недовољно развијених општина (јединице локалне самоуправе из четврте групе) за 2023. годину

 Средства у износу од 245.000.000,00 рсд опредељују се за реализацију:

-пројеката унапређењa капацитета изразито недовољно развијених општина- Мера 1;

-за предузимању мера у циљу смањења сиромаштва од значаја за изразито недовољно развијене општине- Мера 2.

 Програм спроводи Кабинет министра без портфеља задуженог за унапређење развоја недовољно развијених општина на територији Републике Србије (у даљем тексту Кабинет министра).

**1. ЦИЉ ПРОГРАМА**

 Реализација пројеката има за циљ подизање капацитета у области изградње, реконструкције и опремања објеката, набавке опреме од значаја за изразито недовољно развијене општине и предузимању мера у циљу смањења сиромаштва од значаја за изразито недовољно развијене општине..

**2. ПОДНОСИЛАЦ ПРОЈЕКТА**

 Право на подношење пријаве пројекта имају јединице локалне самоуправе које чине четврту групу изразито недовољно развијених јединица локалних самоуправа чији је степен развијености испод 60% републичког просека – Алексинац, Бабушница, Бела Паланка, Блаце, Бојник, Босилеград, Брус, Бујановац, Варварин, Владичин Хан, Власотинце, Гаџин Хан, Голубац, Димитровград, Дољевац, Жабари, Жагубица, Житорађа, Књажевац, Крупањ, Куршумлија, Кучево, Лебане, Љиг, Мали Зворник, Мало Црниће, Медвеђа, Мерошина, Мионица, Нова Варош, Опово, Петровац на Млави, Прешево, Прибој, Пријепоље, Ражањ, Рашка, Рековац, Сврљиг, Сјеница, Сурдулица, Трговиште, Тутин и Црна Трава.

**3. ОБЛАСТИ ФИНАНСИРАЊА КОЈЕ СУ ОБУХВАЋЕНЕ ПРОГРАМОМ**

 Мера 1:

 Средства за унапређење капацитета изразито недовољно развијених општина (јединице локалне самоуправе из четврте групе) могу се користити за:

 - изградњу и реконструкцију комуналне инфраструктуре;

 - изградњу, реконструкцију и адаптацију објеката из области образовања, здравства, туризма, социјалне заштите, културе, спорта и водопривреде;

 - опремање објеката из области образовања, здравства, туризма, социјалне заштите, културе, спорта, водопривреде и других објеката у својини јединица локалне самоуправе;

 - набавку опреме у функцији обављања делатности из надлежности јединица локалне самоуправе.

Мера 2:

 Средства за предузимање мера у циљу смањења сиромаштва од значаја за изразито недовољно развијене општине (јединице локалне самоуправе из четврте групе) могу се користити за:

 - активности у области пружања услуга помоћ у кући старим и болесним лицима;

 - активности у области пружања услуга дневног боравака;

 - услуге личног пратиоца детета и персоналне асистенције;

 - директну подршку маргиналним групама (једнократне помоћи, народне кухиње и др).

**4. УСЛОВИ И НАЧИН ФИНАНСИРАЊА**

 1. Кабинет министра пројекте из Мере 1 суфинансира у износу од 30–70% са максималним износом учешћа до 7.000.000,00 рсд;

 2. Кабинет министра пројекте из Мере 2 финансира у износу од 100% са максималним износом вредности пројекта до 4.000.000,00 рсд.

 Корисник је у обавези да средства за пројекте користи наменски и да све активности реализује до 15. новембра 2023. године.

 Јединица локалне самоуправе не може да користи бесповратна средства за пројекат за исте намене за које је већ добила средства из буџета Републике Србије.

**5. КРИТЕРИЈУМИ ЗА УТВРЂИВАЊЕ ПРЕДЛОГА ЗА РАСПОДЕЛУ СРЕДСТАВА**

Оцењивање и одабир пријава пројеката врши се на основу следећих критеријума:

 1) За унапређењa капацитета недовољно развијених општина -Мера 1

 Критеријуми за оцењивање пријава пројеката су:

 1. Одрживост пројекта;

 2. Број потенцијалних корисника обухваћених пројектом;

 3. Сопствено учешће;

 4. Ефекат реализованог пројекта на квалитет живота у јединици локалне самоуправе;

 5. Степен реализације пројеката суфинансираних од стране Кабинета у предходном периоду.

 1. Одрживост пројекта:

 1.1. Достављени подаци указују да ће резултати реализације мера бити видљиви дуже од пет година након завршетка активности – 20 поена;

 1.2. Достављени подаци указују да ће резултати реализације мера бити видљиви од две до пет година након завршетка активности – 10 поена;

 1.3. Достављени подаци не указују да ће резултати реализације мера бити видљиви дуже од две године након завршетка активности – 0 поена;

 2. Број потенцијалних корисника обухваћених пројектом:

 2.1. више од 75% становника општине – 20 поена;

 2.2. од 51% до 75% становника општине – 15 поена;

 2.3. од 26% до 50% становника општине – 10 поена;

 2.4. до 25% становника општине – 5 поена;

 3. Сопствено учешће :

 3.1. преко 55% – 20 поена;

 3.2. од 40 – 55% – 15 поена;

 3.3. до 40% – 10 поена;

 4. Ефекат реализованог пројекта на квалитет живота у јединици локалне самоуправе:

 4.1. Однос између процењеног утрошка средстава за пројекат и очекиваних резултата је задовољавајући – 20 поена;

 4.2. Однос између процењеног утрошка средстава за пројекат и очекиваних резултата је делимично задовољавајући – 10 поена;

 4.3. Однос између процењеног утрошка средстава за пројекат и очекиваних резултата није задовољавајући – 0 поена;

 5.Степен реализације пројеката финансираних и суфинансираних од стране Кабинета министра у предходном периоду:

 5.1. Завршени пројекти по уговорима са Кабинетом из 2021. и 2022.године -20 поена;

 5.2. Завршени пројекти по уговорима из 2021.године -10 поена.

 2) За предузимању мера у циљу смањења сиромаштва од значаја за изразито недовољно развијене општине ((јединице локалне самоуправе из четврте групе) -Мера 2

 Критеријуми за оцењивање пријава пројеката су:

 1. Одрживост пројекта;

 2. Број потенцијалних корисника обухваћених пројектом;

 3. Ефекат реализованог пројекта на квалитет живота у јединици локалне самоуправе.

 1. Одрживост пројекта:

 1.1. Достављени подаци указују да ће резултати реализације мера бити видљиви дуже од пет година након завршетка активности – 40 поена;

 1.2. Достављени подаци указују да ће резултати реализације мера бити видљиви од две до пет година након завршетка активности – 30 поена;

 1.3. Достављени подаци указују да ће резултати реализације мера бити видљиви дуже од једне године након завршетка активности – 20 поена;

 2. Број потенцијалних корисника обухваћених пројектом:

 2.1. више од 75% становника општине – 20 поена;

 2.2. од 51% до 75% становника општине – 15 поена;

 2.3. од 26% до 50% становника општине – 10 поена;

 2.4. до 25% становника општине – 5 поена;

 3. Ефекат реализованог пројекта на квалитет живота у јединици локалне самоуправе:

 3.1. Однос између процењеног утрошка средстава за пројекат и очекиваних резултата је задовољавајући – 40 поена;

 3.2. Однос између процењеног утрошка средстава за пројекат и очекиваних резултата је делимично задовољавајући – 20 поена;

 3.3. Однос између процењеног утрошка средстава за пројекат и очекиваних резултата није задовољавајући – 0 поена.

**6. ПОТРЕБНА ДОКУМЕНТАЦИЈА ЗА ПОДНОШЕЊЕ ПРОЈЕКАТА**

 1) За унапређење капацитета недовољно развијених општина -Мера 1:

 -попуњен образац пријаве за суфинансирање пројекта;

 -извод из одлуке о буџету јединице локалне самоуправе уколико су средства планирана за реализацију пројеката. Уколико средства за суфинансирање пројекта нису предвиђена на дан подношења пријаве, доставља се изјава да ће средства за суфинансирање пројекта бити обезбеђена у року од 15 дана од доделе средстава;

 -пројекат за извођење, пројекат за грађевинску дозволу по којем је издат акт надлежног органа на основу којег се изводе радови (оригинал или копија скенирана у електронском формату) и све сагласности уколико су предвиђене прописима;

 -за опремање објеката доставити предмер и предрачун;

 -за набавку опреме доставити предрачун, одлуку о буџету и програм пословања уколико набавку спроводи предузеће или установа основана од стране јединице локалне самоуправе;

 2) за предузимање мера у циљу смањења сиромаштва од значаја за изразито недовољно развијене општине (јединице локалне самоуправе из четврте групе) -Мера 2:

 - попуњен образац пријаве за финансирање пројекта.

**7. ПОСТУПАК ОДАБИРА ПРИЈАВА**

 Комисијa за спровођење поступка расподеле средстава по програму (у даљем тексту Комисија),коју именује министар доноси предлог Одлуке о расподели средстава за програм подршке унапређења развоја изразито недовољно развијених општина (јединице локалне самоуправе за четврту категорију), (у даљем тексту Одлука).

 Предлог се доставља министру који доноси Одлуку.

 Одлука садржи: назив јединице локалне самоуправе којој се пројекат одобрава, податак за који пројекат су средства одобрена као и износ одобрених средстава.

 Комисија у току поступка одабира предлога пројекта може тражити додатне информације уколико постоје специфичне околности.

 Јединце локалне самоуправе којима су одобрена средства потписују Уговор о суфинансирању/финансирању програма подршке унапређења развоја изразито недовољно развијених општина, у року од 15 дана од данa доношења Одлуке која ће бити објављена на сајту Кабинета министра [www.rnro.gov.rs](http://www.rnro.gov.rs) .

**8. НАЧИН И РОК ПОДНОШЕЊА ПРИЈАВА**

 Рок за подношење пријава је 02.март 2023.године.

 Све непотпуне и неблаговремене пријаве неће бити узете у разматрање.

 Обрасци пријава могу преузети са сајта [www.rnro.gov.rs](http://www.rnro.gov.rs)

 Пријаве се подносе на адресу:

Кабинет министра без портфеља задуженог за унапређење развоја недовољно развијених општина на територији Републике Србије

Немањина 11

11000 Београд

 Пријаве се подносе у затвореној коверти са назнаком ,,Пријава пројекта по јавном позиву за Програм подршке унапређења развоја изразито недовољно развијених општина (јединице локалне самоуправе из четврте групе) за 2023.годину,,.

Лица за контакт: Јелена Трифуновић 0628005713 jelena.trifunovic@rnro.gov.rs

 Саша Ђорђевић 063406775 sasa.djordjevic@rnro.gov.rs